钦定古今图书集成/历象汇编/岁功典/第004卷 > 《素问》 > 《风论篇》
## 钦定古今图书集成/历象汇编/岁功典/第004卷 > 《素问》 > 《风论篇》

以春甲乙伤于风者为肝风，以夏丙丁伤于风者为
心风，以季夏戊己伤于邪者为脾风，以秋庚辛中于
邪者为肺风，以冬壬癸中于邪者为肾风。

〈注〉此论风伤五藏之气，而为五藏之风也。夫天之十干，化生地之五行，地之五行，以生人之五藏，是以人之藏气，合天地四时五行十干之气化，而各以时受病也。风者，虚乡不正之邪风，故曰风，曰邪，曰伤，曰中。盖言不正之风，或伤之轻，或中之重也。